Rikunarita-ORG/Wikinium huggingface dataset:
# Muslimanska narodna organizacija

**Muslimanska narodna organizacija** (MNO) je politička stranka osnovana 1906. godine u Bosni i Hercegovini, tada formalno dijelom Otomanskog imperija, a stvarno pod okupacijom Austro-Ugarske. Njen osnivač i prvi predsjednik je bio Ali-beg Firdus.

Uglavnom su je činili muslimanski begovi i imućniji zemljoposjednici, ali je uživala veliku popularnost među muslimanskim stanovništvom. Evoluirala je od Pokreta muslimana za vjersko-prosvjetnu autonomiju, ali se nakon dobijanja te autonomije 1909. posvetila i pitanju agrarne reforme. Povremeno je surađivala sa Srpskom narodnom organizacijom. Na izborima za Bosanski sabor je 1910. godine osvojila sve mandate predviđene za muslimane.
# The Story of the Kelly Gang

| The Story of the Kelly Gang |
| --- |
| Kadar iz filma. |
| Režija | Charles Tait |
| Producent | William Gibson Millard Johnson John Tait Nevin Tait |
| Scenario | Charles Tait |
| Predložak | kazališni komad *The Kelly Gang* |
| Uloge |  Elizabeth Tait John Tait |
| Premijera | 26. decembra 1906 (1906-12-26) |
| Trajanje | 60 min (cca.) |
| Zemlja |  Australija |
| Jezik | nijemi |
| Budžet | 1.125 £  |
| Bruto prihod | 25.000 £ |

Trajanje: 20 minuta i 52 sekunde.20:52*The Story of the Kelly Gang* (fragment).
The Story of the Kelly Gang (srpskohrvatski: *Priča o Kellyjevoj bandi*), također poznat i kao Ned Kelly and His Gang (srpskohrvatski: *Ned Kelly i njegova banda*) je australski crno-bijeli nijemi igrani film snimljen 1906. u režiji Charlesa Taita. Radnja filma, temeljena na popularnoj kazališnoj predstavi, prikazivala je pustolovine znamenitog australskog razbojnika Neda Kellyja. Kada je prikazivan godine 1906. godine, trajao je preko sat vremena i kao takav bio najduži, odnosno prvi cjelovečernji film na svijetu. Svojim je autorima donio veliki komercijalni uspjeh, te je na kino-programu ostao gotovo dvije decenije; usprkos toga, do danas je ostalo sačuvano samo 17 minuta originalnog materijala te se zbog toga danas smatra izgubljenim filmom. Zbog toga do danas nije jasno mnogo detalja vezanih uz film, uključujući tumače glavnih uloga. Usprkos toga, smatra se jednim od najvažnijih ostvarenja australske kinematografije.

## Izvori

## Vanjske veze

* *The Story of the Kelly Gang* na sajtu IMDb
* *The Story of the Kelly Gang* at the National Film and Sound Archive
* *The Story of the Kelly Gang preserved and released on DVD in Australia* Arhivirano 2007-12-27 na Wayback Machine-u
* *The Story of the Kelly Gang* at Australian Screen Online
* Shirley Jackson and Graham Shirley describe the restoration of *The Story of the Kelly Gang* Arhivirano 2013-02-05 na Wayback Machine-u
# Gnjilane

| Gnjilane Gjilani
 |
| --- |
| Gjilan (2018)Gjilan (2018) |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Kosovo
 |
|  |
| **Stanovništvo** |
|  - **Grad** | 88.286
 |
|  |
| **Vremenska zona** | Srednjeeuropsko vrijeme (UTC+1)
 |
|  - **Ljeto (DST)** | Srednjeeuropsko ljetno vrijeme (UTC+2)
 |
| **Poštanski broj** | 60000
 |
| **Pozivni broj** | +383 (0)28
 |
| **Službene stranice** kk.rks.gov.net
 |
| Karta
 |
| Gnjilane
 |

**Gnjilane** (albanski: *Gjilan* ili *Gjilani*) je grad i sjedište okruga Gjilani u Republici Kosovo na 42.47° sjeverno, 21.48° istočno.

Porijeklo naziva grada je sporno. Albanski izvori tvrde da je grad osnovala porodica Gjinaj godine 1772., nakon što se doselila sa mjesta na kome je bio srednjovjekovni grad Novo Brdo, a da je osnovač bio Bahti-beg Gjinolli. Srpski izvori tvrde da naziv dolazi od srpske riječi *gnjidav* ili *gnjio*, te da je bio naseljen još u 14. vijeku. Turci Kosova ovaj grad znaju po imenu *Gilan*, pa može se reći da je ovo ime orijentalnog porijekla, jer po istom imenu postoje gradovi u Iranu, Avganistanu, Bugarskoj. Sami Albanci su ga do 1974. zvali *Gilan*, a i Srbi su ga do skoro zvali *Gilane*.

Godine 1999. van grada je ustanovljen Camp Monteith kao baza operacija KFOR-a za vrijeme operacije Joint Guardian.

Godine 2003. su demografske procjene navodile kako u općini Gnjilane živi 133.724 stanovnika, od čega u gradskom području njih 79.898.

Dok je u samom Gnjilanu nakon Kosovskog rata ostalo još samo nekoliko srpskih porodica.

Gnjilane/Gjilan je sada administrativno središte okruga Gjilani na Kosovu. Od 15.2. 2003, tamo se nalazi i sjedište Lokalne agencije za demokraciju na Kosovu pri Vijeću Evrope.

## Povezano

* Okrug Gjilani

## Vanjske veze

* OSCE Profile of the Municipality of Gjilan-Gnjilane Arhivirano 2016-03-05 na Wayback Machine-u
* Photo of Gjilan-Gnjilane
* Pictures of NATO bombing of Gjilan-Gnjilane
* SOK Kosovo and its population
* Kosova Kosovo Arhivirano 2007-03-15 na Wayback Machine-u
* Гњилане Arhivirano 2020-11-24 na Wayback Machine-u (Гњилане Arhivirano 2020-11-24 na Wayback Machine-u / Gnjilane Arhivirano 2020-11-24 na Wayback Machine-u) *www.srbijanac.rs*
# Lymanova serija

Lymanova serija
Prijelaz elektrona i njihova rezultirajuća valna duljina za vodik
**Lymanova serija**, u fizici i kemiji, je serija ultraljubičastih emisionih linija, koje nastaju prijelazom elektrona iz energetskih razina n ≥ 2 na n = 1. Linije u seriji se nazivaju grčkim slovima po redoslijedu, od Lyman-alfa (od n = 2 na n = 1), Lyman-beta (od n = 3 na n = 1), Lyman-gama (od n = 4 na n = 1) itd. Tu seriju je otkrio Theodore Lyman 1906. godine.

## Historija

Histoijski, objašnjenje nastanka vodikovih spektralnih linija je bio veliki problem u fizici u 19. vijeku. Prvo je 1885. otkrivena Balmerova serija i utvrđena je Balmerova formula za vidljivi dio spektra vodika. Na osnovu toga, Johannes Rydberg je uspio odrediti Rydbergovu formulu za sve spektralne linije vodikovog atoma.

## Lymanova serija

Jedan od oblika Rydbergove formule za Lymanovu seriju je:

 WIKINIUM\_MATH\_PH\_0
gdje je *n* – prirodni broj jednak ili veći od 2 (n = 2,3,4,...). Valne duljine (nm) Lymanove serije se nalazi u ultraljubičastom dijelu spektra:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  WIKINIUM\_MATH\_PH\_2
 | 2
 | 3
 | 4
 | 5
 | 6
 | 7
 | 8
 | 9
 | 10
 | 11
 |  WIKINIUM\_MATH\_PH\_4
 |
| Valne duljine (nm)
 | 121,5
 | 102,5
 | 97,2
 | 94,9
 | 93,7
 | 93,0
 | 92,6
 | 92,3
 | 92.0
 | 91,9
 | 91,12 (Lyman limit)
 |

## Objašnjenje

Godine 1913. Niels Bohr je stvorio Bohrov model atoma, koji je uspio objasniti spektralne linije u Rydbergovoj formuli. Bohr je otkrio da elektroni u atomu vodika moraju imati točno određene, kvantizirane, energetske razine, po slijedećoj formuli:

 WIKINIUM\_MATH\_PH\_6
Prema Bohrovoj pretpostavci, kada elektron skoči sa početne energetske razine (*Ei*) na konačnu energetsku razinu (*Ef*), atom emitira foton sa valnom duljinom:

 WIKINIUM\_MATH\_PH\_8
Ako energetske razine izražavamo u elektronvoltima, a valnu duljinu u Angstromima:

 WIKINIUM\_MATH\_PH\_10
Za vodikov atom vrijedi:

 WIKINIUM\_MATH\_PH\_12
gdje je: R – Rydbergova konstanta. Za Lymanovu seriju m = 1:

 WIKINIUM\_MATH\_PH\_14
## Izvori

* [1] Lyman discovers series
* C. R. Nave (2006). "HyperPhysics" *Hydrogen Spectrum*. Georgia State University, 2008.
* "Quantum Physics" Eisberg and Resnick, John Wiley and Sons, 1985.
* [2] "CODATA Recommended Values of the Fundamental Physical Constants: 2006", Committee on Data for Science and Technology (CODATA), NIST
# The Devil's Dictionary

| *The Devil's Dictionary* |
| --- |
| Autor(i) | Ambrose Bierce |
| Žanr(ovi) | satira, crni humor |
| Izdavač | Neale Publishing Co. |
| Datum izdanja | 1911 |
| Stranica | 272 |
| ISBN | 978-0-554-35392-0 |

The Devil's Dictionary (srpskohrvatski: *Đavolji rječnik*) je satirička knjiga američkog novinara i književnika Ambrosea Biercea objavljena 1911. godine. Predstavlja parodijski engleski rječnik u kome se za različite pojmove daju različite crnohumorne definicije. Originalno je nastao kao novinska kolumna koju je Bierce od 1881. objavljivao kao urednik tjednika Wasp u San Franciscu. Kao knjiga je prvi put objavljen 1906. pod naslovom *The Cynic's Word Book* ("Cinikova knjiga riječi"), ali samo za unose od slova A do L; drugi tom je objavljen 1911. pod sadašnjim naslovom, koga je sam Bierce preferirao, i koji je bio ispočetka bio odbačen od izdavača iz religijskih razloga. *Dictionary* je vjerojatno najpopularnije i najcitiranije od svih Bierceovih djela. 1967. je izdana nova verzija sa definicijama koje su se smatrale izgubljenim u kaosu izazvanom potresom u San Franciscom, te koja ima ukupno 1851 unos.

## Vanjske veze

* Besplatna e-knjiga: *The Devil's Dictionary* na Projektu Gutenberg
* *The Devil's Dictionary* at Dict.org (query form)
* *The Devil's Dictionary* Arhivirano 2010-03-02 na Wayback Machine-u, audio and text.
* The original Devil's Dictionary
# Ambrose Bierce

| Ambrose Bierce |
| --- |
| Ambrose Bierce, o. 1866 |
| Biografske informacije |
| Rođenje | Ambrose Gwinnett Bierce (1842-juna-24)24. juna 1842. Okrug Meigs, Ohio, SAD |
| Smrt | iza 26. decembra 1913; posljednji put viđen u Chihuahui u Meksiku |
| Obrazovanje |
| Zanimanje | novinar •pisac |
| Opus |
| Književni pravac | realizam |
| Književne vrste | satira |
| Znamenita djela |
| "The Damned Thing" "An Occurrence at Owl Creek Bridge" *The Devil's Dictionary* "Chickamauga" |
| Inspiracija |
| proširi
Od
* Jonathan Swift •Voltaire Edgar Allan Poe •Mark Twain
 |
| proširi
Na
* H.L. Mencken •William March Jorge Luis Borges •Julio Cortázar Stephen Crane •Ernest Hemingway
 |

**Ambrose Gwinnett Bierce** (24. jun 1842; pretpostavlja se da je umro nakon 26. decembra 1913) bio je američki književnik i novinar, poznat kao autor ratne priče "An Occurrence at Owl Creek Bridge" i satirčkog *Đavoljeg rječnika*.

Bierce se kao mladić na početku građanskog rata 1861. priključio sjevernjačkoj vojsci, sudjelujući u nekim od najkrvavijih bitaka, a 1864. je bio teško ranjen u glavu u bitci na planini Kennesaw. Ta iskustva, ali i traumatični privatni život - jedan sin mu je izvršio samoubistvo, drugi umro od upale pluća, a od žene se razveo zbog preljuba - su značajno uticali na njegov opus. Bierce je uglavnom pisao na Zapadnoj obali, a od 1887. do 1906. bio jedan od najuticajnijih kolumnista u novinama Williama Randolpha Hearsta.

Krajem 1913. je prešao meksičku granicu kako bi izvještavao o meksičkoj revoluciji; prema nekim navodima se priključio vojsci Pancha Ville, a za njega se više nije čulo. Njegov nestanak predstavlja jednu od najvećih nerazjašnjenih misterija američke književnosti. Tom događaju je meksički književnik Carlos Fuentes 1985. posvetio roman *Stari gringo*, a po čemu je četiri godine kasnije snimljen istoimeni film u kome Gregory Peck tumači Bierceov lik.

## Izvori

## Vanjske veze

Opći
* Ambrose Bierce na sajtu IMDb
* Original Ambrose Bierce Site
* Djela čiji je autor Ambrose Bierce na Projektu Gutenberg
* Works by Ambrose Bierce at LibriVox (public domain audiobooks)
* The Ambrose Bierce Project Arhivirano 2005-03-24 na Wayback Machine-u
* Ambrose Bierce at PoetryFoundation.org

Izabrana djela
* The Devil's Dictionary Arhivirano 2013-08-29 na Wayback Machine-u hypertext from American Studies at the University of Virginia.
* Tales of Soldiers and Civilians
* One of Bierce's last letters
# The Forsyte Saga

*Za ostale upotrebe, pogledajte The Forsyte Saga (razvrstavanje).*
**The Forsyte Saga** odnosno **Saga o Forsyteovima** je serija od tri romana i dvije pripovjetke koje je napisao engleski književnik John Galsworthy. Ona, kroz ironiju, humor ali i patetiku, opisuje život vodećih članova dobro stojeće porodice Forsyte. Istu su porodicu samo prije nekoliko generacija činili siromašni seljaci, te su svi dobro svjesni svog statusa skorojevića u klasno stratificiranom društvu Britanije krajem 19. i početkom 20. vijeka. Glavni je junak Soames Forsyte, koji nastoji kao "čovjek od imanja" akumulirati materijalno blago, ali mu to ne donosi životnu sreću.

*Saga o Forsyteima* je najpoznatije Galsworthyjevo djelo, a njegovoj popularnosti su doprinijele filmske i TV adaptacije. Prva knjiga *The Man of Property* je godine 1949. u Hollywoodu ekranizirana kao *That Forsyte Woman*. Godine 1967. je britanski BBC snimio izuzetno popularnu mini-seriju. Godine 2002. je britanska TV-kuća Granada za mrežu ITV snimila dvije mini-serije *The Forsyte Saga* i *The Forsyte Saga: To Let*.

## Knjige

* The Man of Property (1906)
* Indian Summer of a Forsyte (1918)
* In Chancery (1920)
* Awakening (1920)
* To Let (1921)

## Nastavci

Nastavak trilogije je između 1924. i 1928. napisao sam Galsworthy pod nazivom *A Modern Comedy*. On se sastoji od tri romana i dvije pripovjetke. Nakon toga je napisao još jednu trilogiju pod nazivom *End of the Chapter*.

Novi nastavak je godine 1994. napisala Suleika Dawson pod naslovom *The Forsytes: the Saga Continues*.

## Vanjske veze

* The Forsyte Chronicles Arhivirano 2007-03-22 na Wayback Machine-u at eBooks@Adelaide Arhivirano 2006-09-03 na Wayback Machine-u
* Full text of all volumes of *The Forsyte Saga Arhivirano 2004-10-09 na Wayback Machine-u* from Project Gutenberg
* Encyclopedia of Television (1967 series) Arhivirano 2009-09-13 na Wayback Machine-u
* British Film Institute Screen Online (1967 series)
* *That Forsyte Woman* na sajtu IMDb
* *The Forsyte Saga (1967 adaptation)* na sajtu IMDb
* *The Forsyte Saga (2002 adaptation)* na sajtu IMDb
# The Jungle

*Za ostale upotrebe, pogledajte The Jungle (razvrstavanje).*

| *The Jungle* |
| --- |
| Autor(i) | Upton Sinclair |
| Naslov prijevoda | *Džungla* |
| Država | SAD |
| Jezik | engleski |
| Žanr(ovi) | Politički roman |
| Izdavač | Doubleday, Jabber & Company |
| Datum izdanja | 28. februar 1906. |
| Vrsta medija | štampa (Tvrdi uvez) |
| Stranica | 475 |
| ISBN | izdan prije uvođenja ISBN sistema |

**The Jungle** (*Džungla*) je roman koga je napisao američki književnik Upton Sinclair, originalno izdan 1906. godine. Radnja romana se odvija u Chicagu i opisuje život porodice litvanskih doseljenika koji su u SAD došli u potrazi za boljim životom, ali su umjesto toga prisiljeni zarađivati za život u čikaškim klaonicama, izloženi neljudskim radnim uvjetima, gladi i bolesti.

Sinclair, koji je kao novinar bio dobro upoznat sa životom u Chicagu, nastojao je iskoristiti roman kako bi široj javnosti prenio svoje socijalističke ideje, odnosno ukazati na sve dublji jaz između bogatih i siromašnih u Americi izazvan nekontroliranim laissez faire kapitalizmom, za koji tadašnji američki politički sistem nije imao odgovora. Opisavši "ropstvo po plaći" Sinclair se nadao kako će javnost senzibilizirati na stradanja radničke klase isti način na koji je Harriet Beecher Stowe romanom *Čiča Tomina koliba* pola vijeka ranije senzibilirala sjevernjačku i svjetsku na ropstvo američkih crnaca te tako potakla abolicionizam.

Roman je doživio veliki publicitet i izazvao javnu reakciju, iako ne onakvu kakvu je Sinclair očekivao. Predsjednik Theodore Roosevelt je pročitao roman, ali je njega, kao i većinu čitatelja, od uvjeta u kojima su živjeli radnici više užasnula činjenica da se meso u klaonicama prerađuje u nehigijenskim uvjetima, odnosno da konzumentima prehrambenih proizvoda prijete razne zarazne bolesti. Zbog toga je u klaonice poslao federalne inspekcije i potakao zakone na temelju kojih je uvedena kontrola kvalitete prehrambenih proizvoda. Sinclair je kasnije ironično rekao da je htio dotaknuti srce svojih čitatelja, a na kraju je dotaknuo samo njihov želudac.

## Vanjske veze

* *The Jungle*, available at Internet Archive (scanned books first edition)
* Besplatna e-knjiga: *The Jungle* na Projektu Gutenberg
* "Defense of *The Jungle: The Uncensored Original Edition*" Arhivirano 2013-06-16 na Wayback Machine-u by novelist Earl Lee
* "The Fictitious Suppression of Upton Sinclair's *The Jungle,*" by historian Christopher Phelps
* *The Jungle* free literary analysis from SparkNotes.com
* *Upton Sinclair: The Lithuanian Jungle*, Giedrius Subacius, 2006, ISBN , identifies many of the actual Chicago locations mentioned in the novel
* Slate.com article: *Welcome to The Jungle - Does Upton Sinclair's famous novel hold up?* [1]
* Mother Jones Magazine article marking the anniversary [2]
* *USA Today* reviews a new biography of Upton Sinclair [3]
* PBS special report marking the 100th anniversary of the novel [4] Arhivirano 2013-07-11 na Wayback Machine-u \* Northwestern University's Medill School of Journalism revisits *The Jungle* [5] Arhivirano 2006-09-07 na Wayback Machine-u
# Maksim Gorki

*Za ostale upotrebe, pogledajte Maksim Gorki (razvrstavanje).*

| Aleksej Maksimovič Peškov |
| --- |
| Portret Gorkog s autogramom |
| Biografske informacije |
| Rođenje | 28.3. 1868.  Njižni Novgorod, Rusko Carstvo |
| Smrt | 18.6. 1936.  Moskva, SSSR |
| Pseudonim | **Maksim Gorki** |
| Obrazovanje |
| Zanimanje | pisac |
| Opus |
| Književni pravac | socijalistički realizam |

**Алексеј Максимович Пешков** (ruski: Алексей Максимович Пешков; 28. mart, 16. mart po Julijanskom kalendaru, 1868 - 14. jun 1936), poznatiji kao **Maksim Gorki** (ruski: Максим Горький), je bio sovjetski pisac, osnivač književnog metoda socijalističkog realizma i politički aktivista.

Rođen je u Nižnjem Novgorodu a umro je u Moskvi. Od 1906. do 1913. i od 1921. do 1929. je živeo u inostranstvu; nakon povratka u Sovjetski Savez, prihvatio je kulturnu politiku toga vremena, mada mu nije bilo dozvoljeno da napušta zemlju.

U 19. godini pokušao je samoubistvo. Agitirao je protiv carizma, tražio društvo revolucionara narodnjaka i branio interese siromašnih. Godine 1905. piše proglase protiv vojske, policije, cara i biva zatvoren, a oslobođen je na protest intlektualaca mnogih zemalja. Godine 1906. ilegalno napušta zemlju i ostaje u emigraciji do 1913., gdje se bori za obustavljanje svake pomoći carskoj Rusiji. U svojim prvim pripovetkama opisuje egzistenciju ljudi sa dna društvene lestvice. U nizu članaka prikazuje svoje neprijateljstvo prema fašizmu i malograđanskoj sebičnosti. Smisao umetnosti tražio je u istini, stvaralačkom radu i afirmaciji čovečnih odnosa među ljudima.

## Dela

### Novele i pripovetke

* "Makar Čudra" - 1892
* "Dve skitnice" - 1894
* "Starica Izergilj", "Čelkaš" - 1895
* "Konovalov" - 1897
* "Prolećni zvuci" - 1901
* "Po Rusiji" - 1912-1916
* "Život u plavom" - 1925

### Lirske pesme u prozi

* "Pesma o sokolu" - 1899
* "Vesnik Bure" - 1901

### Romani

* "Foma Gordejev" - 1888
* "Troje" - 1900
* "Mati" - 1907
* "Ispovest" - 1908
* "Gradić Okurov" - 1909
* "Život Matveja Kožemjakina" - 1910
* "Život Artamonovih" - 1925
* "Život Klima Samgina" 1926-1936

Staljin i Gorki u 1931.
### Drame

* "Malograđani", "Na dnu" - 1902
* "Letnjikovac" - 1904
* "Deca sunca" - 1905
* "Neprijatelji" - 1906
* "Vasa Železnova" - 1910-1936
* "Jegor Buličov" - 1936

### Memoari

* "Detinjstvo" - 1913-1914
* "Među ljudima" - 1916
* "Moji univerziteti" - 1923
* "Beleške iz mog dnevnika" - 1923-1924
# Mati (roman, 1906)

| *Mati* |
| --- |
| Autor(i) | Maksim Gorki |
| Originalni naslov | *Мать* |
| Država |  Rusko Carstvo |
| Jezik | ruski |
| Žanr(ovi) | politički roman |
| Datum izdanja | 1906 |

Mati (ruski: Мать) je roman ruskog književnika Maksima Gorkog objavljen 1906. godine. Nastao za vrijeme Prve ruske revolucije (1905 - 1907), u mnogo čemu je predstavljao odraz tih burnih zbivanja kao i autorovog opredijeljenja za revolucionarni pokret. Naslovna protagonistica Pelageja Nilovna Vlasova je majka mladog radnika koji se uključio u radnički pokret i od carskih vlasti bio uhapšen zbog sudjelovanja u štrajku. Radnja prati kako ispočetka bez uspjeha pokušava izbaviti sina od "lošeg društva" da bi na kraju prihvatila njegovu revolucionarnu ideologiju i aktivno sudjelovala u dijeljenju letaka i revolucionarnim aktivnostima. *Mati* je kasnije postala jednim od najpoznatijih djela socijalističkog realizma i bila veličana kao klasično književno djelo u SSSR-u i drugim komunističkim državama.

U SSSR-u je tri puta bilo adaptirano u film:

* **Mati** - 1926, rež. Vsevolod Pudovkin, scen. Nathan Zarkhi
* **Mati** - 1955, rež. Mark Donskoj
* **Mati** - 1990, rež. Gljeb Panfilov

## Izvori

## Vanjske veze

* Elektronska verzija (`ru`)
# Savić Marković Štedimlija

| Savić Marković Štedimlija |
| --- |
| Biografske informacije |
| Rođenje | Savić Marković 12. januara 1906. Podgorica, Kraljevina Crna Gora |
| Smrt | 25. januara 1971. (dob: 65) Zagreb, SR Hrvatska, SFRJ |
| Pseudonim | Tomaš Marković Štedimlija |
| Obrazovanje |
| Zanimanje | historičar, publicist, novinar |
| Opus |
| 1928 - 1969 |
| Teme | historija, etnogeneza |
| Jezik | srpskohrvatski (hrvatski, crnogorski) njemački |
| Znamenita djela |
| Crvena Hrvatska |

**Savić Marković Štedimlija** (12. januar 1906 - 25. januar 1971) bio je crnogorski novinar, publicist i historičar, najpoznatiji po populariziranju koncepta Crvene Hrvatske u međuratnom razdoblju kao i suradnjom sa režimom NDH i Silama Osovine za vrijeme drugog svjetskog rata, tokom koga je sudjelovao u osnivanju i popularizaciji Hrvatske pravoslavne crkve. Na kraju rata ga je zarobila Crvena armija te je godine proveo u gulazima prije nego što je protjeran u tadašnju Jugoslaviju, gdje je posljednje godine života proveo anonimno radeći u JLZ kao suradnik svog predratnog prijatelja Miroslava Krleže.

## Djela

* *Gorštačka krv - Crna Gora, 1918-1928*, Beograd, 1928.
* *Rub jave*, (stihovi), Paraćin, 1929.
* *Bezbrižnost do kulture (Od nacionalne epike k socijalni liriki), Ljubljana, 1931.*
* *Simulanti u socijalnoj litreaturi*, (brošura), Zagreb, 1932.
* *Skidanje maske*, Zagreb, 1932.
* *Mistifikatori likvidiraju umjetnost*, Kočevje, 1932.
* *Antikrležijanci ili kako se kod nas pišu "marksističke" kritike*, Kragujevac, 1933.
* *Školovanje crnogorske omladine*, Zagreb, 1936.
* *Crna Gora u Jugoslaviji*, Zagreb, 1936.
* *Rusija i Balkan*, Zagreb, 1937.
* *Crvena Hrvatska*, Zagreb, 1937., Split, 1991.
* *Osnovi crnogorskog nacionalizma*, Zagreb, 1937.
* *Crnogorske štamparije u petnaestom vijeku: fragment iz kulturne povijesti Crne Gore*, Zagreb, 1938.
* *Božidar Vuković i mletački štampari u XVI vijeku*, Zagreb, 1939.
* *Albanija*, Zagreb, 1939.
* *Kulturno-politička razmatranja*, Zagreb, 1939.
* *Auf dem Balkan*, Zagreb, 1943.
* *Verschwörungen gegen den Frieden*, Zagreb, 1944., (hrv. izd. *Zavjere protiv svjetskoga mira*, prijevod, Goran Jurišić, Alfa, Zagreb, 2005.)
* *Istorija školstva i prosvjete u Crnoj Gori*, Beograd, 1969. (Pod pseudonimom *Tomaš Marković*)

### Posmrtno

* *Deset godina u gulagu I-II*, Matica crnogorska, Podgorica, 2004.
* *Tri zabranjene knjige Savića Markovića Štedimlije*, DANU, Podgorica, 2008. Priredio Dr. Danilo Radojević. (tri zabranjena Štedimlijina rada: *Gorštačka krv - Crna Gora 1918-1928*, Beograd, 1928., *Crna Gora u Jugoslaviji*, Zagreb, 1936. i *Osnovi crnogorskog nacionalizma* Zagreb, 1937.)

## Izvori

## Vanjske veze

* Savić Marković Štedimlija
# Vera Misita

| Vera Misita |
| --- |
| glumica |
| Biografske informacije |
| Rođenje | Vjera Misita (1906-januara-24)24. januara 1906. Prijedor, BiH pod austro-ugarskom okupacijom |
| Smrt | 25. aprila 1986. (dob: 80) Zagreb, SR Hrvatska, SFRJ |
| Profesionalne informacije |
| Zanimanje | glumica |

**Vera Misita** (Prijedor, 24. siječnja 1906. - Zagreb, 25. travnja 1986.) je bila hrvatska kazališna, televizijska i filmska glumica.

## Filmografija

### Televizijske uloge

* "Klupa u Jurjevskoj" (1972.)
* "Naše malo misto" kao Marjori (1971.)
* "Na licu mjesta" (1963.)

### Filmske uloge

* "Diskrecija zajamčena" (1972.)
* "Družba Pere Kvržice" kao načelnikova žena (1970.)
* "Brak je uvijek riskantna stvar" (1970.)
* "Orkestar" (1969.)
* "Ubistvo na pozornici" (1964.)
* "Carevo novo ruho" kao dama (1961.)
* "Martin u oblacima" kao Darkova poznanica (1961.)
* "Deveti krug" kao tetka (1960.)
* "Orkestar" (1969.)
* "Kurir Tonči - Truba" (1960.)
* "Natječaj za crnu priču" (1960.)
* "Tri Ane" (1959.)
* "Lum and Abner Abroad" kao vojvotkinja Dubroc (1956.)

## Izvori

## Vanjske veze

* Vera Misita na sajtu IMDb
* Vera Misita (Hrvatska enciklopedija)